EkBass/fiwiki-20250220-pages-articles huggingface dataset:
Särkijärvi (Kihniö)

Särkijärvi on Pirkanmaalla Kihniössä Kankarissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Särkijärvi on osa Riuttasjärven-Linnanjärven aluetta. == Maantietoa == Järvi on 950 metriä pitkä, 200 metriä leveä ja sen pinta-ala on 14 hehtaaria. Se sijaitsee Särkikankaalla ja siihen on kaivettu yksi pelto-oja ja toinen suo-oja. Samaa suo-ojaa pitkin laskevat vedet etelään Paistokulman suuntaan ja laskuoja yhtyy Koskelanjokeen Parkanon puolelta. Koskelanjoki on siinä kohdassa Parkanon ja Kihniön välinen raja. Järven rantaviivan pituus on 2,1 kilometriä. Rannan tuntumaan on rakennettu kahdeksan vapaa-ajan asuntoa, joille johtaa tiet Kankarin rantatieltä. == Historiaa == Vanhassa 1800-luvun pitäjänkartassa Särijärvi on piirretty laskuojattomana järvenä. == Lähteet == Luokka:Riuttasjärven–Linnanjärven alue Luokka:Kihniön järvet
The New Sound of the True Best

__NOTOC__ The New Sound of the True Best on ruotsalaisen stoner rock -yhtye Mustaschin kokoelma-albumi. Se julkaistiin 28. helmikuuta 2011 levymerkillä Gain Music. Albumin avausraita ”Angel’s Share” on uusi kappale. Albumi nousi Suomen virallisen listan sijalle 17. == Kappaleet == # # # # # # # # # # # # # == Kokoonpano == ;Yhtye * Ralf Gyllenhammar – laulu, kitara * Mats Hansson – kitara * Mats Johansson – basso * Danne McKenzie – rummut ;Tuotanto * Tobias Lindell – tuottaja, äänittäjä, miksaaja * Dragan Tanasković – masteroija * Mikael Engström – grafiikka * Ulf Magnusson – valokuvat == Arvostelut == * Imperiumi.net: 9–/10Imperiumi.net: Levyarvio == Lähteet == == Aiheesta muualla == * * The New Sound of the True Best discogs.com -sivustolla Luokka:Vuoden 2011 kokoelma-albumit Luokka:Mustaschin albumit
Rouhiainen

Rouhiainen on suomalainen sukunimi. Tunnettuja Rouhiaisia ovat: * Anne Rouhiainen, taidekriitikko * Elina Rouhiainen (s. 1988), nuortenkirjailija * Harri Rouhiainen (s. 1960), pika-aitajuoksija * Jere Rouhiainen (s. 1996), jääkiekkoilija * Teemu Rouhiainen (s. 1994), pesäpalloilija * Ulla-Maija Rouhiainen (s. 1953), matkailualan vaikuttaja ja tietokirjailija.
Teudis opertaneus

Teudis opertaneus on hämähäkkilaji, jonka ensimmäisenä kuvaili Eugen von Keyserling vuonna 1891. Sille ei ole listattu alalajeja Catalogue of Lifeen. ==Lähteet== Luokka:Hämähäkit
Magnus Savander

Sten Magnus Casimir Savander (9. kesäkuuta 1936 Helsinki – 24. joulukuuta 2023 Helsinki)Kuolinilmoitus, Sten Magnus Casimir Savander, Helsingin Sanomat, 2024, No 5, sivu 94, julkaistu 6.1.2024 oli suomalainen yritysjohtaja ja varatuomari. Hän oli Rosenlewin varatoimitusjohtaja 1969–1977 ja toimitusjohtaja 1977, Savander kirjoitti ylioppilaaksi 1954, valmistui Helsingin yliopistosta lainopin kandidaatiksi 1960. Hän sai varatuomarin arvon 1963. Hän oli Oy Alftan ab:n palveluksesta 1955–1963, siitä myyntipäällikkönä 1961–1963, Oy W. Rosenlew Ab:n lainopillinen asiamies 1964–1967, myyntijohtaja 1967–1969, varatoimitusjohtaja 1969–1977 ja toimitusjohtaja 1977Kuka kukin on 1978 (Runeberg.org)–1987. Kun Rosenlew oli myyty hän siirtyi Rauma-Repolan toimialajohtajaksi vuoteen 1989. Hän oli Repola-konsernissa johtajana 1990–1996 ja sen jälkeen Sigrid Juséliuksen säätiön toimitusjohtaja.Uppslagsverket.fi, viitattu 29.12.2015 Savanderin poika on Nokian aiempi varatoimitusjohtaja Niklas Savander.Puurtaja pääsi vihdoin lomalle, Hs.fi Magnus Savanderin puoliso oli Anna Christina (o.s. von Frenckell) (1938–2022) vuodesta 1960. == Lähteet == Luokka:Suomalaiset yritysjohtajat Luokka:Vuonna 1936 syntyneet Luokka:Vuonna 2023 kuolleet
Helena Makowska

Helena Makowska (myös Elena, syntyjään Woyniewicz; 2. maaliskuuta 1893 Kryvyi Rih – 22. elokuuta 1964 Rooma) oli puolalaissyntyinen Italiassa ja Saksassa työskennellyt oopperalaulaja ja elokuvanäyttelijä. Puolalaisen insinöörin perheeseen syntynyt Makowska opiskeli laulamista Milanossa. Hänen elokuvauransa alkoi Ambrosio Filmllä Torinossa vuonna 1915. Makowskan tärkeimpiä elokuvia olivat Eleuterio Rodolfin Amleto (1917), Augusto Geninan Addio giovinezza! (1918) ja Gian Paolo Rosminon La dame in gris (1919). Italian elokuvateollisuuden lamaannuttua Makowska työskenteli näyttelijänä ja oopperalaulajana Berliinissä ja Varsovassa. Toisen maailmansodan aikana hän vietti neljä vuotta keskitysleirissä. Viimeiset vuotensa Makowska asui Italiassa esiintyen jälleen muutamissa elokuvissa. == Elokuvia == * Fauni, 1917 * Caino, 1918 == Lähteet == == Aiheesta muualla == * Luokka:Puolalaiset oopperalaulajat Luokka:Puolalaiset näyttelijät Luokka:Vuonna 1893 syntyneet Luokka:Vuonna 1964 kuolleet
Lääkintäsähkö

Lääkintäsähkö Oy oli Instrumentariumin vuonna 1943 perustama tytäryhtiö, joka erikoistui röntgentutkimus- ja sädehoitolaitteisiin ja muihin sähköä käyttäviin lääketieteellisiin laitteisiin, joita se sekä kehitti ja valmisti itse että toi ulkomailta. Lääkintäsähköstä kehittyi radiologia-alan markkinajohtaja Suomessa. Yrityksen piirissä kehitettiin kaupalliselle asteelle Yrjö Paateron keksimä, maailmanmenestykseksi muodostunut hampaiden panoraamakuvaus- eli ortopantomografialaite, jota valmistamaan perustettiin 1964 tytäryhtiö Palomex (nyk. Palodex). Palomexin vienti oli pian suurempaa kuin Lääkintäsähkön harjoittama röntgenlaitteitten tuonti Suomeen. Lääkintäsähkön pitkäaikainen toimitusjohtaja oli kauppaneuvoksen arvon saanut Emil Westermarck, ja hänen tieteellisenä neuvonantajanaan toimi radiologi Sakari Mustakallio. (maksullinen) Lääkintäsähkön teknisenä johtajana 1950-luvun lopulta alkaen ja sitten tytäryhtiö Palomexin toimitusjohtajana toimi diplomi-insinööri Timo Nieminen (1921–2003), joka oli päävastuussa ortopantomografialaitteen kehittämisestä.Mattila, Keijo: Timo Nieminen , HS Muistot. Viitattu 29.12.2015. Lääkintäsähkön tuontitoiminnassa tärkein kansainvälinen päämies oli aluksi Siemens, kunnes suhteet katkesivat sotatapahtumien myötä syksyllä 1944. Rauhan palattua Lääkintäsähkö toi maahan muun muassa amerikkalaisen Eastman Kodak Companyn röntgenfilmejä ja Saksan- yhteyksien normalisoiduttua Siemens & Halsken röntgenlaitteita. Yritys huolehti myös laitteiden huollosta. 1950-luvun puolenvälin jälkeen Lääkintäsähkö perusti tytäryhtiön Oy Isotekno Ab radioaktiivisten aineiden ja laboratoriomittauslaitteiden ja muiden elektronisten kojeiden maahantuontia ja myyntiä varten. Lääkintäsähkö säilytti kuudenkymmenen prosentin osuuden Suomen röntgenkuvausmarkkinoista 1960-luvun alkupuolelle saakka, kunnes kilpailu kiristyi. Tytäryhtiö Palomexin loistava vientimenestys hammasröntgenlaitteilla kuitenkin kompensoi tuontiliiketoiminnan heikompaa kannattavuutta. Lääkintäsähkö fuusioitiin Instrumentariumiin 1977, joka osti yhtiön kokonaan itselleen noin 800 pienosakkaalta.Lääkintäsähkö Oy, Poistuneita yrityksiä, Pörssitieto-sivusto. Viitattu 29.12.2015. Tämän jälkeen Lääkintäsähkön ja Palomexin aloittamat liiketoiminta-alueet tunnettiin yhteisnimellä Instrumentarium Imaging. Instrumentariumin siirryttyä General Electricin omistukseen 2003 Lääkintäsähkön aloittama hammasröntgenliiketoiminta jatkoi olemassaoloaan Palodex-nimisessä yhtiössä, jonka on vuodesta 2009 omistanut yhdysvaltalainen Danaher. ==Lähteet== Luokka:Entiset suomalaiset tukkukaupat Luokka:Suomalaiset tukkukaupat Luokka:Entiset suomalaiset pörssiyhtiöt Luokka:Terveydenhoitoalan tuotemerkit
Nico Hischier

Nico Hischier (s. 4. tammikuuta 1999 Naters) on sveitsiläinen jääkiekkoilija, joka on NHL-joukkue New Jersey Devilsin kapteeni. Hän on pelipaikaltaan keskushyökkääjä. Hischier debytoi pääsarjatasolla Bernin joukkueessa 16-vuotiaana kaudella 2015–2016. Hän siirtyi pelaamaan Pohjois-Amerikkaan kaudeksi 2016-2017. Kanadalaisen televisiokanavan TSN:n asiantuntija Craig Button nimesi hänet yhdeksi vuoden 2017 NHL:n varaustilaisuuden lupaavimmista nimistä.Button, Craig; Get to know them: Patrick, Liljegren in 2017 TSN. Ajankohta 6.11.2015. Viitattu 18.1.2016. Hischier varattiin lopulta varaustilaisuuden ensimmäisenä pelaajana ja näin hänestä tuli kaikkien aikojen ensimmäinen sveitsiläinen ykkösvaraus NHL:ssa, ja lisäksi ensimmäinen ykkösvaraus kuuden suurimman jääkiekkomaan (Kanada, Ruotsi, Suomi, Tšekki, USA ja Venäjä) ulkopuolelta. Lokakuussa 2019 Hischier teki kaudesta 2020-2021 voimaan astuvan seitsemän vuoden jatkosopimuksen Devilsin kanssa, jossa oli jo pelannut kaksi kautta ennen sopimuksen allekirjoittamista.https://nhl.nbcsports.com/2019/10/18/devils-hischier-agree- to-seven-year-50-75-million-extension/ Tammikuussa 2020 Hischier valittiin ensimmäisen kerran urallaan NHL-tähdistöotteluun joukkuekaverinsa Kyle Palmierin tilalle. https://www.nhl.com/news/nico-hischier-new-jersey-devils- added-metropolitan-division-all-star-game/c-313909586 Helmikuussa 2021 Devils nimesi Hischierin kapteenikseen. https://www.nhl.com/devils/news/center-nico- hischier-named-12th-captain-in-devils-history-321600400 ==Lähteet== Luokka:Sveitsiläiset jääkiekkoilijat Luokka:New Jersey Devilsin pelaajat Luokka:New Jersey Devilsin varaamat pelaajat Luokka:Vuonna 1999 syntyneet Luokka:Elävät henkilöt
Eskridge

Eskridge on muun muassa seuraavien henkilöiden sukunimi: *De'Leon Eskridge (s. 1989), Amerikkalaisen jalkapallon pelaaja *George Eskridge (s. 1943), yhdysvaltalainen poliitikko *Jack Eskridge (1924–2013), yhdysvaltalainen koripalloilija *Kelley Eskridge (s. 1960), yhdysvaltalainen kirjoittaja *Robert Lee Eskridge (1891–1975), yhdysvaltalainen taiteilija *William Eskridge (s. 1951), yhdysvaltalainen teoreetikko *Zack Eskridge (s. 1988), kanadalainen jalkapalloilija Luokka:Luettelot henkilöistä sukunimen mukaan
Teivo Stayers

Teivo Stayers (lyh. TeSt) on vuonna 1987 perustettu tamperelainen kestävyysjuoksuun erikoistunut juoksuseura. Teivo Stayers järjestää joka talvi Teivocupin, johon kuuluu kuusi osakilpailua. Muita seuran järjestämiä kilpailuja ovat Teivocooper, johon kuuluu viisi osakilpailua ja se juostaan Teivon Raviradalla sekä polkujuoksu Teivo Trails, johon kuuluu kolme osakilpailua ja se juostaan syyskesäisin Teivaalanharjun maastossa. Seuran jäsenmäärä oli parhaimmillaan n. 200, mistä sittemmin vähentynyt kymmeniin. Menestyneimpiä Teivo Stayersia edustaneita juoksijoita ovat muun muassa Santtu Mäkinen ja Teppo Syrjälä, joka voitti 3 000 metrin estejuoksussa SM-pronssia vuonna 2006 ja on osallistunut Kalevan kisoihin useita kertoja.http://ylojarvenuutiset.fi/2015/08/06/laakso-niukasti-mitaleilta- kalevan- kisoissa/http://www.mtv.fi/sport/yleisurheilu/uutinen/artikkeli/keskisalo- otti-omansa-esteissa/4197486 == Seuraennätyksiä == Seuraennätyksiä:http://teivostayers.fi/cgi- bin/tilastokysely.pl?vuosi=2016&tyyppi;=enn%E4tys&matka;=kaikki&val;=pvtoxx&tl;=ti * 1 500 m: 3.52,29 (Teppo Syrjälä 30. toukokuuta 2004 Tampere) * 5 000 m: 13.59,88 (Santtu Mäkinen 2. syyskuuta 2000 Helsinki) * 10 000 m: 29.20,03 (Santtu Mäkinen 8. elokuuta 1999 Seinäjoki) * maraton: 2.18.58 (Vesa Erojärvi 24. huhtikuuta 2005 Hampuri) == Lähteet == == Aiheesta muualla == * Seuran kotisivut * Seuran vanhat kotisivut * Teivocupin tilastosivut Luokka:Suomalaiset yleisurheiluseurat Luokka:Tamperelaiset urheiluseurat Luokka:Vuonna 1987 perustetut urheiluseurat Luokka:Suomen Työväen Urheiluliiton jäsenseurat
Anki (yritys)

Anki (Anki-matto) on suomalainen mattojen valmistaja. Yritys on perustettu Kaavilla Pohjois-Savossa vuonna 1968. Perustamisestaan saakka Anki on suunnitellut ja valmistanut käsinkudottuja mattoja tilaustyönä kutomossaan Kaavilla. Ankilla on myös mattomyymälä Helsingissä. Yritys tekee käsityönä kaikki työvaiheet kuteiden repimisestä värjäykseen ja maton kudontaan. Mattojen pääraaka-aine on tekstiiliteollisuudelta ylijäänyt puuvilla. == Historiaa == Eevi-Kirsti Järvelä ja Anna Harju perustivat Ankin vuonna 1968. Vuonna 1973 Ankin mattokutomo työllisti yhteensä 70 henkilöä ja oli myös Kaavin suurin naisten työllistäjä. Yrityksen toiminnan kannattavuus alkoi heiketä 1980-luvulla, ja vuonna 1989 Järvelä ja Harju myivät sen Peggy Björnbergille. Björnberg avasi Helsingin keskustaan Anki-myymälän. Ensimmäisenä viitenä vuotena Björnberg kehitti värijärjestelmän, jonka avulla yritys pystyi toteuttamaan mattojen värimaailman asikkaan toiveiden mukaisesti. Anki-matto kertoi vuonna 1999 toimittaneensa vuosien varrella mattoja muun muassa Suomen tasavallan presidentin virka-asuntoon Mäntyniemeen sekä Norjan ja Ruotsin hoviin. Vuonna 2011 Anki-maton uudeksi yrittäjäksi ryhtyi Oscar Paul. Vuonna 2012 Charlotta Björnberg-Paul otti yrityksen vastuulleen. Vuonna 2016 Ankin verkkokaupassa otettiin käyttöön suunnittelutyökalu, jonka avulla asiakkaat voivat suunnitella itse omat mattonsa. Yrityksen mukaan vastaavaa ei ole kokeiltu missään muualla tätä ennen. ==Lähteet== Luokka:Kaavi Luokka:Kudonta Luokka:Matot Luokka:Tekstiilivalmistajat Luokka:Suomalaiset perheyritykset Luokka:Sisustusalan tuotemerkit
Brit Awards 2015

Vuoden 2015 Brit Awards -gaala pidettiin 25. helmikuuta 2015 järjestyksessään 35. kertaa. Tapahtuma järjestettiin The O2 -areenalla Lontoossa. Ehdokkaat julkistettiin 15. tammikuuta 2015. == Voittajat ja ehdokkaat == Palkintosarjat briteille Palkintosarjat briteille Paras brittiläinen miesartisti Paras brittiläinen naisartisti * Ed Sheeran ** Damon Albarn ** George Ezra ** Paolo Nutini ** Sam Smith * Paloma Faith ** Ella Henderson ** FKA twigs ** Jessie Ware ** Lily Allen Paras brittiläinen tulokas Paras brittiläinen yhtye * Sam Smith ** CHVRCHES ** FKA twigs ** George Ezra ** Royal Blood * Royal Blood ** Alt-J ** Clean Bandit ** Coldplay ** One Direction Vuoden paras brittiläinen single Paras brittiläinen albumi * Mark Ronson feat. Bruno Mars – ”Uptown Funk” ** Calvin Harris – ”Summer” ** Clean Bandit feat. Jess Glynne – ”Rather Be” ** Duke Dumont feat. Jax Jones – ”I Got U” ** Ed Sheeran – ”Thinking Out Loud” ** Ella Henderson – ”Ghost” ** George Ezra – ”Budapest” ** Route 94 feat. Jess Glynne – ”My Love” ** Sam Smith – ”Stay with Me” ** Sigma – ”Nobody to Love” * Ed Sheeran – X ** Alt-J – This Is All Yours ** George Ezra – Wanted on Voyage ** Royal Blood – Royal Blood ** Sam Smith – In the Lonely Hour Paras brittiläinen video Paras brittiläinen tuottaja * One Direction – ”You & I” ** Ed Sheeran – ”Thinking Out Loud” ** Mark Ronson feat. Bruno Mars – ”Uptown Funk” ** Sam Smith – ”Stay with Me” ** Calvin Harris – ”Summer” * Paul Epworth ** Alison Goldfrapp & Will Gregory ** Flood ** Jake Gosling Kriitikoiden valinta * James Bay ** George the Poet ** Years & Years Kansainväliset palkintosarjat Kansainväliset palkintosarjat Paras kansainvälinen miesartisti Paras kansainvälinen naisartisti * Pharrell Williams ** Beck ** Hozier ** Jack White ** John Legend * Taylor Swift ** Beyoncé ** Lana Del Rey ** Sia ** St. Vincent Paras kansainvälinen yhtye * Foo Fighters ** 5 Seconds of Summer ** The Black Keys ** First Aid Kit ** The War on Drugs === Kansainvälisen menestyksen Brit Award === * Sam Smith == Katso myös == *Brit Awards == Lähteet == == Aiheesta muualla == * Palkinnon viralliset kotisivut * Luokka:Brit Awards Luokka:2015
Seventeen (yhtye)

Seventeen (, lyhennetään usein SVT) on eteläkorealainen 13-jäseninen yhtye, joka toimii levy-yhtiö Pledis Entertainmentin alaisuudessa. Seventeen debytoi 26. toukokuuta vuonna 2015. Yhtye on jaettu kolmeen eri tiimiin sen jäsenten yksilöllisten taitojen mukaan: hip hop -tiimiin, vokaalitiimin ja performance- tiimin. Ryhmän jäsenten tunnetaan osallistuvan oman musiikkinsa tekemiseen ja tuottamiseen, kuten myös yhtyeen koreografioiden työstämiseen."New K-Pop Boy Band Seventeen Debut". kpopstarz.com == Jäsenet == === Hip hop -tiimi === * S.Coups (oikealta nimeltään Choi Seungcheol, , s. 8. elokuuta 1995 Daegu, Etelä-Korea) on sekä koko yhtyeen että hip hop -tiimin johtaja. Hänen oli alun perin tarkoitus debytoida samassa levy-yhtiössä olevan NU'EST:in kanssa, mutta sitä ei koskaan toteutettu. * Wonwoo (oikealta nimeltään Jeon Wonwoo, , s. 17. heinäkuuta 1996 Changwon, Etelä-Gyeongsang, Etelä-Korea) * Mingyu (oikealta nimeltään Kim Mingyu, , s. 6. huhtikuuta 1997 Anyang, Gyeonggi, Etelä-Korea) * Vernon (oikealta nimeltään Hansol Vernon Chwe, , s. 18. helmikuuta 1998 New York, Yhdysvallat) === Vokaalitiimi === * Woozi (oikealta nimeltään Lee Jihoon, , s. 22. marraskuuta 1996 Busan, Etelä-Korea) on vokaalitiimin johtaja. * Jeonghan (oikealta nimeltään Yoon Jeonghan, , s. 4. lokakuuta 1995 Soul, Etelä-Korea) * Joshua (oikealta nimeltään Joshua Hong, , s. 30. joulukuuta 1995 Los Angeles, Yhdysvallat) * DK (tunnetaan myös nimellä Dokyeom, oikealta nimeltään Lee Seokmin, , s. 18. helmikuuta 1997 Yongin, Gyeonggi, Etelä-Korea) * Seungkwan (oikealta nimeltään Boo Seungkwan, , s. 16. tammikuuta 1998 Jeju, Jeju, Etelä-Korea) === Performance-tiimi === * Hoshi (oikealta nimeltään Kwon Soonyoung, , s. 15. kesäkuuta 1996 Namyangju, Gyeonggi, Etelä-Korea) on performance-tiimin johtaja. * Jun (oikealta nimeltään Wen Junhui, , s. 10. kesäkuuta 1996 Shenzhen, Guangdong, Kiina). Hän oli lapsinäyttelijä Kiinassa ja esiintyi useissa TV-ohjelmissa ja elokuvissa. * The8 (oikealta nimeltään Xu Minghao, , s. 7. marraskuuta 1997 Anshan, Liaoning, Kiina) * Dino (oikealta nimeltään Lee Chan, , s. 11. helmikuuta 1999 Iksan, Pohjois-Jeolla, Etelä-Korea) ==Lähteet== == Aiheesta muualla == * http://www.seventeen-17.com/ Luokka:Eteläkorealaiset poikabändit Luokka:Eteläkorealaiset popyhtyeet
Edward Tylor

Edward Burnett Tylor (2. lokakuuta 1832 Lontoo – 2. tammikuuta 1917 Wellington, Somerset) oli brittiläinen kansatieteellistä evolutionismiaFactum, osa 7 vuodelta 2005, s. 373 edustanut kansatieteilijä ja antropologi. Tyloria pidetään kulttuuriantropologian perustajana. Hän toimi Oxfordin yliopistossa museon johtajana vuodesta 1883 ja vuodesta 1896 professorina.Tietosanakirja, osa 9 vuodelta 1917, palsta 2116 Tylor piti spiritismiä uskonnon alkumuotonaSpectrum tietokeskus, osa 9 vuodelta 1979, s. 86. Tylorin mukaan animismi on vanhin uskontoSpectrum tietokeskus, osa 9 vuodelta 1979, s. 391. Hänen pääteoksensa on Primitive Culture, jossa hän ensimmäisenä esittää animismin, sen alkuperän ja kehittymisen yksityiskohtaisen selityksen. Teoksessa hän väittää, että usko jumaliin on saanut alkunsa siten, että muinaisuudessa ihmisillä oli unien, hallusinaatioiden ja kuoleman selittämiseksi tarve, joka sai ihmiset päättelemään, että on olemassa sielu, joka jättää ihmisen väliaikaisesti nukahtaessa ja lopullisesti kuolemassa,Spectrum tietokeskus, osa 1 vuodelta 1976, s. 322 henkiä uskottiin olevan myös esineissä ja kasveissa ja tämä ajattelu sai ihmiset rupeamaan palvomaan niitäOtavan Suuri Ensyklopedia, s. 2434. Uhraaminen syntyi Tylorin käsityksen mukaan sitä kautta, että ihminen alkoi käydä kauppaa mielikuvituksensa tuottamien olentojen kanssaOtavan Suuri Ensyklopedia, s. 7469. Tylorin mukaan jokainen kansa on käynyt läpi kolme kehitysvaihettaSpectrum tietokeskus, osa 5 vuodelta 1977, s. 126. Ne ovat: * alkukantaisuus – kulttuurit, jotka perustuvat metsästykseen ja keräilyyn * barbaria – kulttuurit, jotka perustuvat paimentolaisuuteen ja maanviljelyyn * sivilisaatio – kulttuurit, jotka perustuvat kirjoitettuun tietoon ja kaupunkimaiseen elämään. Tylor määritteli kulttuurin seuraavasti: "Koko se moninaisuus, joka muodostuu tiedoista, uskomuksista, taiteesta, moraalista, laeista, tavoista ja kaikista muista elämänjärjestykseen ja tottumuksiin liittyvistä seikoista, jotka ihminen on omaksunut yhteisön jäsenenä."Otavan Suuri, Ensyklopedia, s. 3319 Tämä määritelmä oli yleisesti käytössä noin viisikymmentä vuottaSpectrum tietokeskus, osa 6 vuodelta 1978, s. 146. Tylorin mukaan eri kansojen keskuudessa esiintyvien kansansatujen samankaltaisuus johtuu lähinnä siitä, että alhaisella kehitystasolla eri kansojen ajattelutavat ovat keskenään samankaltaisia ja näin ollen nuo kansansadut ovat syntyneet eri kansojen keskuudessa erikseenOtavan Suuri Ensyklopedia, s. 2670. Tylor vaikutti myös Suomen kulttuuriantropologiaan Edvard Westermarckin välityksellä.Spectrum tietokeskus, osa 16 vuodelta 1983, s. 474 == Lähteet == Luokka:Etnologit Luokka:Brittiläiset antropologit Luokka:Brittiläiset professorit Luokka:Vuonna 1832 syntyneet Luokka:Vuonna 1917 kuolleet
Pesäpallon suomensarja 1974

Pesäpallon suomensarja pelattiin 30. kerran kaudella 1974. Sarja pelattiin kolmessa lohkossa kaksinkertaisena sarjana. Lohkovoittajat Jyväskylän Lohi, Hyvinkään Tahko ja Nurmon Jymy nousivat suoraan mestaruussarjaan kaudeksi 1975. Lohkojen kaksi heikointa putosi maakuntasarjaan. ==Suomensarja== ===Itälohko=== Itälohkossa noususta kamppailivat Lohi ja KiU. Lohi voitti molemmat keskinäiset kamppailut, joka osoittautui nousun kannalta ratkaisevaksi, vaikka eroa joukkueiden välille jäi lopulta vain piste. Kiteen kolmas tappio tuli Sumsan Sujun vieraana. Joukkue O V T H Juoksut Pisteet Jyväskylän Lohi 18 15 1 2 149–64 31 Kiteen Urheilijat 18 15 0 3 228–71 30 Ilomantsin Urheilijat 18 13 0 5 185–158 26 Juvan Urheilijat 18 9 2 7 119–99 20 Tohmajärven Urheilijat 18 8 3 7 125–117 19 Sumsan Suju 18 8 0 10 136–150 16 Imatran Pallo-Veikot 2 18 6 3 9 111–111 15 Hongikon Nuorisoseuran Urheilijat 18 6 1 11 126–152 11 Puurtilan Kisa-Pojat 18 4 0 14 119–200 8 Karjalan Maila 18 1 0 17 49–225 2 ===Etelälohko=== Etelälohkon voiton vei Hyvinkään Tahko ainoana rasitteenaan 4-1 -tappio Kauhajoella. Joukkue O V T H Juoksut Pisteet Hyvinkään Tahko 18 17 0 1 168–51 34 Riihimäen Pallonlyöjät 18 12 2 4 162–97 26 Kauhajoen Karhu 18 11 2 5 197–111 24 Herttoniemen Urheilijat 18 11 1 6 141–112 23 Lahden Mailaveikot 18 10 0 8 157–128 20 Jokioisten Koetus 18 7 2 9 112–119 16 Kouran Louhi 18 7 0 11 111–126 14 Lammin Luja 18 5 1 12 126–187 11 Tampellan Terä 18 5 0 13 97–169 10 Pomarkun Pyry 18 1 0 17 69–240 2 Kouran Louhi (vuodesta 1970 alkaen Nurmon Jymyn alajaosto - tällä kaudella 'itsenäisenä' joukkueena) olisi säilyttänyt sarjapaikkansa, mutta joukkue 'hajosi' joulukuussa 1974. Seura palasi sarjapesäpalloon vasta 1990-luvulla. ===Länsilohko=== Nurmon nousu länsilohkosta varmistui joukkueen voittaessa päätöskierroksella kotonaan Muhoksen 14-4. Joukkue O V T H Juoksut Pisteet Nurmon Jymy 18 15 0 3 231–102 30 Muhoksen Pallo-Salamat 18 13 0 5 133–82 26 Vähänkyrön Viesti 18 13 0 5 136–94 26 Ilmajoen Kisailijat 18 12 0 6 142–124 24 Sotkamon Jymy 18 8 0 10 102–98 16 Tyrnävän Tempaus 18 7 0 11 98–110 14 Halsuan Toivo 18 7 0 11 114–132 14 Iin Urheilijat 18 6 0 12 109–136 12 Ruukin Into 18 5 0 13 64–171 10 Kuortaneen Kunto 18 4 0 14 91–171 8 ==Lähteet== * http://www.mrasilainen.com/ Luokka:Pesäpallon Suomensarjakaudet Luokka:Vuoden 1974 pesäpallo
Tussari

Tussari on aikaisemmin käytetty lyhyt, isokaliiperinen ammuttaessa rintaan tuettava sotilaskivääri. Myöhemmin tussareiksi on nimitetty lyhyitä metsästyskivääreitäFacta, osa 9 vuodelta 1977, palstat 1033–1034Factum- tietosanakirja, osa 7 vuodelta 2005, s. 368 ja kaikenlaisia omatekoisia ampuma-aseita.Otavan Iso tietosanakirja, osa 9 vuodelta 1965, palsta 224 == Lähteet == Luokka:Aseet
Protoporfyriini

Protoporfyriinit ovat tetrapyrroleita, jotka sisältävät neljä metyyliryhmää, kaksi propionihapporyhmää ja kaksi vinyyliryhmää. Protoporfyriiniyhdisteet muodostuvat divalenteista kationeista, jotka yhtyvät protoporfyriini IX -molekyyliin. Protoporfyriini IX:n yhdistyessä rauta-ioniin (Fe2+) muodostuu hemoglobiinin hemi-ryhmä. Magnesium-ionin (Mg2+) yhdistyessä muodostuu klorofylli-molekyylin rakenneosa, kun taas sinkki-ionien (Zn2+) kanssa syntyy sinkkiprotoporfyriiniä. == Aiheesta muualla == *Terveyskirjasto: Protoporfyriini Luokka:Biokemia
Nuoleminen

Nuoleminen voi olla eläimellä tapa puhdistaa itseään. Sen ohella se voi olla tapa kommunikoida ja osoittaa kiintymystä, tai sen tarkoituksena voi olla kehon viilentäminen sylkeä levittämällä tai ravinnon tai kosteuden saanti nuolemalla pintaa, joka on märkä tai josta irtoaa ravintoaineita. Kissaeläimet ovat tunnettuja turkinnuolijoita, koska niillä on karvaa, joka täytyy pitää puhtaana. Lisäksi ne voivat viilentää itseään syljellä, jonka haihtuminen sitoo lämpöä ja ne voivat, samoin kuin koirat, ilmaista nuolemalla kiintymystään toisiaan tai ihmistä kohtaan. Nuolemisesta erittynyt sylki auttaa myös eri loisten loitolla pitämisessä, koska se sisältää paljon hyviä bakteereja. Koirat nuolevat myös kuonoaan. ==Katso myös== * Sukiminen Luokka:Käyttäytyminen
Lähdin Istanbuliin

Lähdin Istanbuliin: totta ja tarua Euroopasta 1947 on Mika Waltarin matkakertomus vuodelta 1948, jonka kustantaja on WSOY. Toinen painos teoksesta ilmestyi heti samana vuonna 1948 ja kolmas vuonna 2008. Lähdin Istanbuliin ja Waltarin toinen matkakirja Yksinäisen miehen juna ovat edelleen suosittuja, sillä uusia matkakertomuksia ilmestyy harvoin. Teokset ilmestyivät vuonna 1954 yhteisniteenä. Matkalle lähtö sotien jälkeisessä Suomessa ei ollut aivan yksinkertainen asia, edes Waltarille henkisesti, mutta hän koki sen välttämättömäksi uusia teoksia suunnitellessaan. Ja matkaan lähti eri mies kuin Yksinäisen miehen junan aikainen tuore ylioppilas.Panu Rajala: Pääseekö Turkki viimeinkin Eurooppaan? Viitattu 30.12.2015 (pdf) Lähtiessään Istanbuliin arkkipiispa Kari Mäkinen otti kirjan matkalukemiseksi ja vertailee kirjoituksessaan runsaan 60 vuoden erottamia omia ja Waltarin kokemuksia matkanteosta ja Istanbulista.Kari Mäkinen: Kari Mäkinen matkustaa Waltarin kanssa, Viitattu 30.12.2015 Markéta Hejkalová on kääntänyt teoksen tšekiksi, ja käännös on ilmestynyt vuonna 2003 nimellä Cesta do Istanbulu.Fennica- tietokanta ==Lähteet== Luokka:Mika Waltarin teokset Luokka:Matkakirjat Luokka:Suomalaiset tietokirjat Luokka:Istanbulin historia Luokka:Vuoden 1948 kirjat
Huoltokoulu

Huoltokoulu (HuoltoK) oli 1952–2014 toiminut Suomen puolustusvoimien sotilasoppilaitos, joka sijaitsi aluksi Helsingin Santahaminassa ja myöhemmin Lahden Hennalassa. Helsingissä alettiin vuodesta 1926 lähtien järjestää sotilashallinnollisia kursseja, joiden seuraajaksi muodostettiin 1933 Sotilashallinnollinen koulu. Tässä sotilasoppilaitoksessa opetettiin vakinaisen väen huoltoalan upseereita toimimaan hallinto- ja huoltotehtävissä sekä rauhan että sodan aikana. Kokonaisuudessaan noin vuoden kestävä jatkokoulutuskurssi oli tavallisesti jaettu kahteen jaksoon. Oppilaitoksen nimi muuttui 1945 Huoltoupseerikouluksi ja 1952 Huoltokouluksi (HuoltoK), joka toimi Helsingin Santahaminassa. Alkuaikoihin verrattuna opetusohjelmia laajennettiin vuosien varrella niin, että esimerkiksi 1960-luvulla oppilaitoksessa annettiin erikoiskoulutus taloushuollon upseereille, huoltopäälliköille, huoltoaliupseereille ja varusmiestalousaliupseereille. Huoltokoulussa erikoiskoulutuksen saaneita upseereita nimitettiin huoltopäälliköiksi. Ylimpiä huoltopäällikkövirkoja varten oli hankittava sotakorkeakoulutus. Ylimpään sotilasjohtoon kuului puolustusvoimain huoltopäällikkö, jonka sotilasarvona oli kenraaliluutnantti. Sotatoimiyhtymissä ja joukko-osastoissa huoltopäälliköt olivat everstiluutnantteja tai majureita. Huoltokoulu siirrettiin 1968 Santahaminasta Lahden Hennalaan, jonne perustettiin Huoltokoulutuskeskus (HkoulK). Siihen kuuluivat Huoltokoulun lisäksi Lahdessa jo ennestään ollut Lääkintäkoulu ja Moottorikoulu, jonka aiempi nimi oli Helsingin Autopataljoonan Moottoriajoneuvokoulu. Huoltokoulu oli Hämeen rykmenttiin kuulunut joukkoyksikkö, jossa 2012 työskenteli noin 70 henkilöä. Se koulutti kadetteja sekä puolustusvoimien ja rajavartiolaitoksen palkattua henkilökuntaa logistiikan perusteista aina johto- ja asiantuntijatehtäviin. Puolustusvoimauudistuksessa Huoltokoulu lakkautettiin ja sen toiminnot siirrettiin vuoden 2015 alussa aloittaneeseen Puolustusvoimien logistiikkalaitoksen logistiikkakouluun, joka sijaitsee Riihimäellä. ==Lähteet== ==Kirjallisuutta== *Raivio, Raimo: Miekka ja siipipyörä: Huollon koulutusta Lahdessa 1968–2014. Hennala: Huoltokoulu, 2014. ISBN 978-951-25-2613-0. Luokka:Joukko-osastot Luokka:Lahden historia Luokka:Santahamina Luokka:Koulutus Suomen puolustusvoimissa
Park Avenue Viaduct

Park Avenue Viaduct on silloilla korotettu tie Manhattanilla New Yorkin kaupungissa, joka muodostaa osan Park Avenue -puistotietä. Grand Central -rautatieterminaali sekä kaksi suurta toimistorakennusta, MetLife Building ja Helmsley Building, ovat 40th Street ja 46th Street -katujen välillä suoraan keskellä Park Avenuen linjausta. Tien liikenne nostetaan tällä välillä Park Avenue Viaductin silloille, joita pitkin liikenne kiertää terminaalin ja MetLife Buildingin oikealta ja vasemmalta, ja liikkuu suoraan Helmsley Buildingin läpi tunneleissa, joiden ympärille tornitalo on rakennettu. == Historia == Park Avenue Viaduct rakennettiin vuosina 1917–1919. Ennen sen valmistumista, vuonna 1913 avattu Grand Central- terminaali katkaisi Park Avenuen ja pakotti sen liikenteen kiertämään muita katuja pitkin. Park Avenue Viaduct lisättiin Yhdysvaltain suojeltavien historiallisten kohteiden National Register of Historic Places -rekisteriin vuonna 1983. == Lähteet == Luokka:Manhattanin kadut Luokka:Manhattanin sillat Luokka:Maasillat Luokka:National Register of Historic Places -kohteet Manhattanilla Luokka:Midtown (Manhattan) Luokka:New Yorkin tieliikennesillat
Heinz-Juhani Hofmann

Heinz-Juhani Hofmann (s. 1973) on suomalainen säveltäjä. Hän on tunnettu etenkin vaikeita aiheita käsittelevistä vokaaliteoksistaan,Komppa, Ville: Säveltäjämuotokuvia: Heinz-Juhani Hofmann, Yle Areena Radio 30.9.2015. Viitattu 30.12.2015. kuten Kokkolan Oopperakesä -festivaaleilla 2012 kantaesitetystä oopperasta Ahti Karjalainen – elämä, Kekkonen ja teot (libretto Juha Hurme);Ahti Karjalainen. Kokkolan Ooppera. ooppera Ihmissydän (2011) käsittelee lasten seksuaalista hyväksikäyttöä ja Maailmantappaja (2018) joukkomurhaajaa. Hofmannille myönnettiin valtion viisivuotinen taiteilija- apuraha 2021. Heinz-Juhani Hofmannin isä oli kuoronjohtaja Heinz Hofmann. ==Teoksia== *Matkalla olevaa valoa kolmelle näyttelijälle, elektronisille instrumenteille ja valoille, 2001Heinz-Juhani Hofmann. Music Finland . Viitattu 30.12.2015. *Sonate pianolle, 2001 *Eruptio pianoteos vasemmalle kädelle, 2001 *Eruptio2 big bandille, 2002 *Pirstaleita sopraanolle ja viululle, Joni Pyysalon runoihin, 2007 *Musiikkia tavarataloille ja ostoskeskuksille 12 sooloäänelle, 2007 *Hysteria ja rukous sopraanolle ja jousikvartetille, 2009 *Petollinen on ihmissydän yli kaiken mezzosopraanolleVesa, Karoliina: The uncomfortable tales of Hofmann. Finnish Music Quarterly 2/2012. *Isän kuolema sopraanolle ja sellolle *Ihmissydän, monologiooppera mezzosopraanolle (myös libretto) *Ahti Karjalainen – elämä, Kekkonen ja teot, koominen ooppera, libretto Juha Hurme, 2012 (levytys Alba ABCD 381) *Kaksi muistijälkeä koloratuurisopraanosellistille, 2012 (myös teksti, kantaes. Pia Komsi)Otonkoski, Lauri: Kantaesityksiä etevästi revitellen. Helsingin Sanomat 8.2.2012. Viitattu 30.12.2015. *Omakuva sekakuorolle, 2015 *Aukio, ooppera kansannoususta, 2022 ==Lähteet== Luokka:Suomalaiset säveltäjät Luokka:Vuonna 1973 syntyneet Luokka:Elävät henkilöt
CZ LOKO

CZ LOKO on tšekkiläinen veturivalmistaja. Yritys valmistaa vetureita 1 435 mm:n ja 1 520 mm:n raideleveyksille. Valmistuksen lisäksi yritys modernisoi vetureita. Fenniarailin Dr18-https://www.fenniarail.fi/kalusto/ ja Operailin Dr21- dieselveturit ovat CZ LOKOn valmistamia. ==Lähteet== ==Aiheesta muualla== *CZ LOKOn viralliset kotisivut Luokka:Rautatiekalustovalmistajat Luokka:Tšekkiläiset yritykset
New York and Harlem Railroad

New York and Harlem Railroad oli rautatielinja New Yorkin kaupungissa. Se oli yksi varhaisimpia rautateitä Yhdysvalloissa. Linja aloitti toimintansa Manhattanin eteläosassa lyhyellä Prince Street ja 14th Street -katujen välisellä osuudella ensimmäisen kerran vuonna 1832. Rautatietä laajennettiin tämän jälkeen useassa vaiheessa joitakin kortteleita etelään ja pitkälle pohjoiseen. Raiteilla liikkuvat vaunut olivat aluksi hevosten vetämiä. Myöhemmin linjalla alettiin käyttää höyryvetureita ja lopulta sähkökäyttöisiä junia. Nykyisen New Yorkin alueen paikkallisjunapalvelu Metro-North Railroadin Harlemin rata käyttää silti pitkälti samaa Park Avenueta myötäilevää linjausta kuin New York and Harlem Railroadin alkuperäinen rata. == Lähteet == Luokka:Yhdysvaltain rautatieliikenne Luokka:New Yorkin entiset rakennukset ja rakennelmat Luokka:New Yorkin liikenne Luokka:Entiset rautatiet
Lemponen

Lemponen on kylä Kangasalla, kuusi kilometriä kunnan keskustasta länteen. Lemposen kylä sijaitsee Vatialan osa-alueella, Vatialan ja Lentolan kylien välissä, ja on osa Kangasalan nauhataajamaa, joka jatkuu saumattomasti Tampereen puolelle Vehmaisten ja Holvastin kaupunginosiin. Ensimmäinen maininta Lemposen kylästä, nimellä Riunvaiva, on 1540-luvulta. Kylässä sijaitsi kolme taloa: Lemponen eli Hamppu, Skraatarla eli Raatala ja Välli. Talot sijaitsivat yhtenä rykelmänä. Isojaon jälkeen Vällin talo muutti nykyiselle paikalleen kylän itälaidalle. Vatialasta poiketen Lemposen kylällä on edelleen nähtävissä maatalouden synnyttämä peltomaisema. Pellon keskellä moreenikumpareen päällä sijaitsee rapistunut ja asumaton Raatalan talon päärakennus, jonka vanhimmat osat ovat 1880-1890-luvuilta. Sen itäpuolella sijaitsevat Hampun tilan rakennukset ovat 1900-luvun alkupuolelta. Kylän itälaidalla sijaitsevan Vällin talon ympärille on 1970-luvulta lähtien rakentunut Vällin asuinalue. Rakennushistoriallisesti edustavan Vällin pihapiirin rakennukset ovat 1920-1930-luvuilta. Talojen pohjoispuolella sijaitseva matalakasvuinen Lemposen niitty on merkittävä elinympäristö monille hyönteisille. Niityllä kasvaa mm. alueellisesti uhanalaista musta-apilaa ja harvinaista pehmytmesiheinää. Aluetta pidetään luonnon monimuotoisuuden kannalta erityisen tärkeänä. Lemposesta pääsee Tampereen seudun joukkoliikenteen linjalla 1 Tampereen keskustaan sekä Tampere-Pirkkalan lentoasemalle ja linjalla 45 Kangasalan keskustaan. Molemmilla linjoilla pääsee lisäksi Lentolan liikekeskukseen. ==Lähteet== Luokka:Kangasalan kylät
Matkakertomuksia – Mika Waltarin matkassa 1927–1968

Matkakertomuksia – Mika Waltarin matkassa 1927–1968 on Mika Waltarin kirjoituksista koottu teos, joka ilmestyi 1988 kustantajana WSOY. Varsinaisten matkakirjojensa Yksinäisen miehen juna ja Lähdin Istanbuliin lisäksi Waltari kirjoitti lehtiartikkeleita, joita on koottu tähän kirjaan. Teoksen ovat toimittaneet Rudy de Casseres ja Raimo Salomaa. Paljon matkustanut Waltari kirjoitti muun muassa Kansan Kuvalehteen ja Suomen Kuvalehteen. Alkuun hän teki laajoja kiertomatkoja useisiin maihin mutta myöhemmin kohteena oli jokin tietty maa.Mika Waltarin jalanjäljillä Suomessa ja maailmalla, "Waltarin kirjailijakartta".-projekti 2008 (doc) ==Lähteet== Luokka:Mika Waltarin teokset Luokka:Suomalaiset tietokirjat Luokka:Vuoden 1988 kirjat Luokka:Matkakirjat
AirBridgeCargo Airlines

AirBridgeCargo Airlines on venäläinen rahtilentoyhtiö. Se on Volga-Dnepr Airlinesin säännöllisestä rahtiliikenteestä vastaava tytäryhtiö. Sen solmukohtia ovat Moskovan Šeremetjevon, Domodedovon ja Vnukovon lentoasemat. == Kohteet == pienoiskuva|Yhtiön Boeing 747-8F Helsingissä. Vuodenvaihteessa 2018–2019 AirBridgeCargo Airlines lensi seuraaviin kohteisiin: * ** Amsterdam * ** Liège * ** Zaragoza * ** Soul * ** Hongkong * ** Milano * ** Tokio * ** Karaganda * ** Chengdu ** Chongqing ** Peking ** Shanghai ** Shenzhen ** Zhengzhou * ** Oslo * ** Pariisi * ** Frankfurt ** Frankfurt-Hahn ** Leipzig ** München * ** Singapore * ** Budapest * ** Jekaterinburg ** Krasnojarsk ** Moskova (solmukohta) ** Vladivostok * ** Hanoi ** Hồ Chí Minhin kaupunki * ** Lontoo * ** Anchorage ** Atlanta ** Chicago ** Columbus ** Dallas ** Los Angeles == Laivasto == AirBridgeCargo Airlinesin laivastoon kuuluivat helmikuussa 2020 seuraavat lentokoneet: * 2 Boeing 747-400F * 4 Boeing 747-400ERF * 12 Boeing 747-8F (2 tulossa käyttöön) * Boeing 777F (1 tulossa käyttöön) == Lähteet == Luokka:Venäläiset lentoyhtiöt Luokka:Rahtilentoyhtiöt
Kulttuurikasvatussuunnitelma

Kulttuurikasvatussuunnitelma on suunnitelma siitä, miten kulttuuri-, taide- ja kulttuuriperintökasvatusta toteutetaan kunnassa tai alueella osana opetusta.http://www.lastenkulttuuri.fi/kulttuurikasvatussuunnitelma/. Se laaditaan ja sitä toteutetaan koulujen ja kulttuuri- ja taidealan toimijoiden yhteistyönä. Se pohjaa kunnan omaan kulttuuritarjontaan ja kulttuuriperintöön sekä lasten ja nuorten omaehtoiseen toimintaan.http://kulttuurikasvatussuunnitelma.fi/ Kulttuurikasvatussuunnitelma perustuu Opetushallituksen laatimiin valtakunnallisiin Opetussuunnitelman perusteisiin. Perusopetuksen opetussuunnitelmassa (1.8.2016 alkaen) kulttuurikasvatussuunnitelma mainitaan paikallista opetussuunnitelmaa täydentävänä mahdollisuutena. Kulttuurikasvatussuunnitelma perustuu opetussuunnitelman toteuttamiseen ja tekee koulujen kulttuurikasvatustyöstä tavoitteellista. Samalla se takaa kaikille oppilaille samat osallistumisen mahdollisuudet. Kulttuurikasvatus koskee kaikkea opetusta, ei vain taide- ja taitoaineita, ja nivoo yhteen eri oppiaineita. Kulttuurikasvatussuunnitelmien nimet ja sisällöt vaihtelevat runsaasti, sillä suunnitelmista ole tehty valtakunnallista linjausta. Kulttuurikasvatussuunnitelmista voidaan käyttää myös nimeä kulttuuripolku, kulttuurikasvatusohjelma tai kulttuurikalenteri Lastenkulttuuripoliittisessa ohjelmaehdotuksessa (OKM 2014) kannustetaan kunnan kulttuurikasvatussuunnitelman tekemiseen, sillä sen avulla taataan kaikille lapsille ja nuorille tutustuminen oman asuinpaikan taiteeseen ja kulttuuriperintöön: Vuonna 2017 yli sadassa Suomen kunnassa on oma kulttuurikasvatussuunnitelmahttp://kulttuurikasvatussuunnitelma.fi/ohjeet/. Joissakin kunnissa kulttuurikasvatussuunnitelmat ovat olleet käytössä jo pitkään osana perusasteen paikallista opetussuunnitelmaa ja vakiintuneet kunnan tavaksi tehdä lastenkulttuurityötä. Kuntien suunnitelmat voivat kulkea kulttuuriopetussuunnitelman, kulttuuripolun, -rappusten tai -reitin nimellä. Suomessa käytössä olevat kulttuurikasvatussuunnitelmat on listattu Suomen lasten­kulttuuri­keskusten liiton sivuille. == Lähteet == Luokka:Kulttuuripolitiikka
CargoLogicAir

CargoLogicAir on brittiläinen rahtilentoyhtiö. Se on Volga-Dnepr Airlinesin omistaman AirBridgeCargo Airlinesin tytäryhtiö. Sen solmukohtia ovat Stanstedin lentoasema Lontoossa ja Manchesterin lentoasema. Se sai ensimmäisen lentokoneensa lokakuussa 2015. == Laivasto == CargoLogicAirin laivastoon kuuluivat kesäkuussa 2020 seuraavat lentokoneet: * 1 Boeing 747-400F * 1 Boeing 747-400ERF == Lähteet == Luokka:Brittiläiset lentoyhtiöt Luokka:Rahtilentoyhtiöt
Sunglasses at Night

Sunglasses at Night on kanadalaisen Corey Hartin kappale. Se julkaistiin tammikuussa 1984 ensimmäisenä singlenä hänen debyyttialbumiltaan First Offense. Kappale menestyi Yhdysvalloissa yltäen elokuussa 1984 Billboard Hot 100 -listalla seitsemänneksi. Suomalainen The Local Band teki kappaleesta cover -version vuonna 2015. == Listasijoitukset == Listat (1984) Paras sijoitus Kanada (RPM) 25 Saksa (GfK Entertainment) 21 Alankomaat (Single Top 100) 48 Uusi-Seelanti (Recorded Music NZ) 17 Yhdysvallat (Billboard Hot 100) 7 == Cover-versiot == * 2001: Tiga feat. Zyntherius * 2008: VooDoo & Serano * 2009: Skepta * 2010: The Megas * 2013: Arsis, Blind Passengers * 2015: The Local Band == Lähteet == Luokka:Vuoden 1984 kappaleet Luokka:Kanadalaiset musiikkikappaleet Luokka:Rockkappaleet Luokka:Elektronisen musiikin kappaleet Luokka:Uuden aallon kappaleet
Robert Kardashian

Robert Kardashian (22. helmikuuta 1944 Los Angeles, Kalifornia – 30. syyskuuta 2003 Los Angeles, Kalifornia) oli yhdysvaltalainen asianajaja ja liikemies. Kardashian tuli tunnetuksi maanlaajuisesti, kun hän puolusti ystäväänsä O. J. Simpsonia tämän murhaoikeudenkäynnissä vuonna 1995. Kardashianin vanhemmat olivat armenialaisamerikkalaisia. Hän sai neljä lasta ensimmäisen vaimonsa, Kris Kardashianin (o.s. Houghton, myöh. Jenner), kanssa: Kourtney, Kim, Khloé, ja Rob, joista kaikki ovat tulleet myöhemmin tunnetuksi tositelevisio- ohjelmasta Kardashianit. Kardashian kuoli ruokatorven syöpään. == Lähteet == Luokka:Yhdysvaltalaiset asianajajat Luokka:Yhdysvaltalaiset liikemiehet Luokka:Vuonna 1944 syntyneet Luokka:Vuonna 2003 kuolleet Luokka:Amerikanarmenialaiset
Umar Sadiq

Umar Sadiq (s. 2. helmikuuta 1997 Kaduna) on nigerialainen jalkapalloilija, joka edustaa espanjalaista Real Sociedadia. Pelipaikaltaan hän on hyökkääjä. Sadiq siirtyi vuonna 2013 kotimaastaan italialaisen Spezia Calcion organisaatioon. Heinäkuussa 2015 hän siirtyi kauden 2015–2016 kattavalle lainalle AS Romaan. Sadiq debytoi seuran edustusjoukkueen paidassa Serie A:ssa marraskuussa 2015 Bolognaa vastaan. Avausmaali syntyi seuraavassa kuussa Genoan verkkoon. == Lähteet == Luokka:Nigerialaiset jalkapalloilijat Luokka:Vuonna 1997 syntyneet Luokka:Elävät henkilöt
Teräsmies III

Teräsmies III (Superman III) on Richard Lesterin ohjaama supersankarielokuva vuodelta 1983. Se on Teräsmies -elokuvasarjan kolmas elokuva. Elokuvan pääosassa ovat Christopher Reeve, Richard Pryor, Annette O’Toole, Annie Ross, Pamela Stephenson ja Robert Vaughn. Elokuva menestyi kahta aiempaa Teräsmies- elokuvaa huonommin sekä taloudellisesti että arvosteluissa. == Näyttelijät == ==Vastaanotto== Video-oppaassa vuodelta 1994 Sam Inkinen luonnehti elokuvaa turhan teollisesti tuotetuksi ja sarjakuva-albumia muistuttavaksi ja antoi sille kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Vuoden 1983 yhdysvaltalaiset elokuvat Luokka:Teräsmies- elokuvat
Neuvostovakoilun varjossa

Neuvostovakoilun varjossa – Helsingin neuvostolähetystö kiihoitus- ja vakoilutoiminnan keskuksena on Mika Waltarin poliittinen pamfletti vuodelta 1942. Sen on julkaissut Otava. Teoksesta otettiin kaksi lisäpainosta vielä samana ja seuraavana vuonna. Neljäs painos ilmestyi 1994. Söderström & C:o julkaisi sen ruotsiksi nimellä I sovjetspionagets skugga. Tällä teoksella ja toisella poliittisella pamfletilla Totuus Virosta, Latviasta ja Liettuasta (nimimerkillä Nauticus, 1942) Waltari osallistui sotien aikana sotapropagandan tekoon.Mika Waltarin jalanjäljillä Suomessa ja maailmalla, "Waltarin kirjailijakartta".-projekti 2008 (doc) Waltarin propagandateoksia, kuten muutakin lajin kirjallisuutta, hyödynnettiin ajan sanomalehtien aineistona.Hannu Kautto, Hakanmediankronikkaa, Waltari hyödynsi romaanissa Rakkaus vainoaikaan tämän sekä teoksensa Totuus Virosta, Latviasta ja Liettuasta sisältöä. s. 163–167. Rakkaus vainoaikaan poistettiin sodan jälkeen joistakin kirjastoista poliittisista syistä. Tosin Waltarin kirjoista huomattavasti useammin poistettuja olivat Neuvostovakoilun varjossa ja talvisodasta kertova pienoisromaani Antero ei enää palaa. Waltari käsittelee teoksessa muun muassa sodanaikaisia linnoitustöitä ja Neuvostoliiton niihin kohdistamaa urkintaa. Mikko Kylmälä pitää historian pro gradussaan Waltarin teosta hyvänä linnoitustöihin suuntautunutta vakoilutoimintaa käsittelevänä aikalaislähteenä. ==Lähteet== Luokka:Mika Waltarin teokset Luokka:Suomalaiset tietokirjat Luokka:Vuoden 1942 kirjat Luokka:Propaganda Suomessa Luokka:Pamfletit
Pius Paschke

Pius Paschke (s. 20. toukokuuta 1990) on saksalainen mäkihyppääjä. 175 senttimetriä pitkä Paschke edustaa WSV Kiefersfeldeniä.http://berkutschi.com/de/front/stats_personal/paschke-pius Paschke kuului Saksan joukkueeseen, joka saavutti hopeaa lentomäen MM- kilpailujen joukkuekilpailussa Planicassa 2020. Henkilökohtaisessa kilpailussa hän sijoittui 11:nneksi. Oberstdorfin MM-kilpailuissa 2021 hän oli normaalimäessä yhdestoista, suurmäessä kahdeksastoista ja oli voittamassa joukkuemäen maailmanmestaruutta Saksalle. Pekingin olympialaisissa 2022 hän sijoittui suurmäessä 28:nneksi. Kulmin lentomäen MM-kilpailuissa 2024 Paschke saavutti pronssia joukkuekilpailussa ja sijoittui henkilökohtaisessa kilpailussa 23:nneksi. Paschke debytoi maailmancupissa joulukuussa 2013 Engelbergin suurmäen kilpailussa sijoittuen sijalle 47. Ensimmäiset pisteensä hän saavutti helmikuussa 2015 Vikersundin lentomäen kilpailusta sijoittuen 29:nneksi. Kymmenen parhaan joukkoon hän sijoittui ensimmäisen kerran oltuaan kymmenes Engelbergissä joulukuussa 2019. Ensimmäisen palkintokorokesijoituksena hän saavutti oltuaan marraskuussa 2023 Rukan ensimmäisessä kilpailussa toinen. Hän saavutti ensimmäisen osakilpailuvoittonsa Engelbergin ensimmäisessä kilpailussa joulukuussa 2023. Engelbergin toisessa kilpailussa hän oli kolmas. Maailmancupin kokonaiskilpailussa hän sijoittui kymmenenneksi. Marraskuussa 2024 Lillehammerissa hän voitti kauden avauskilpailun ja oli seuraavana päivänä toinen. Rukalla hän voitti ensimmäisen kilpailun. Wisłassa hän voitti toisen kilpailun ja oli ensimmäisessä kolmas. Titisee-Neustadtissa hän voitti molemmat kilpailut. Mäkiviikon kokonaiskilpailussa hän oli kuudes. Continental Cupissa Paschke on saavuttanut neljä osakilpailuvoittoa. Hän on lisäksi voittanut maailmancupin joukkuemäen kilpailuja. == Lähteet == Luokka:Saksalaiset mäkihyppääjät Luokka:Vuonna 1990 syntyneet Luokka:Elävät henkilöt
Lisa-Maria Zeller

Lisa-Maria Zeller (s. 1. tammikuuta 1992) on itävaltalainen alppihiihtäjä, joka edustaa Sportclub Maishofenia. Nuorten MM-kilpailuissa 2013 Zeller voitti kultaa suurpujottelussa. Maailmancupissa hän kilpaili ensimmäisen kerran Lenzerheiden suurpujottelussa maaliskuussa 2013. Maailmancupin pisteille Zeller pääsi ensimmäisen kerran Lienzin pujottelussa joulukuussa 2015 oltuaan 23:s. == Lähteet == Luokka:Itävaltalaiset alppihiihtäjät Luokka:Vuonna 1992 syntyneet Luokka:Elävät henkilöt
Luettelo rugbyn olympiamitalisteista

Rugby on ollut olympialaisten lajivalikoimassa neljästi. Menestyneimmät maat olympialaisten rugbyssä ovat Yhdysvallat ja Ranska. == Mitalistit == === Rugby union === === Rugby-7 === ==== Miehet ==== ==== Naiset ==== == Lähteet == Rugby Luokka:Rugby olympialaisissa
Incertae sedis

Incertae sedis (”epävarma asema”) on taksonominen termi, joka tarkoittaa että ryhmän sukulaisuussuhteet ovat tuntemattomat tai epämääräiset. ==Esimerkkejä== *Kondorit *HeLa-solut (väitetään että ne ovat erkaantuneet geneettisesti ihmissoluista tarpeeksi että niitä voidaan pitää omana lajinaan) *Sãotoménkerttu ==Katso myös== *Sui generis Luokka:Taksonomia Luokka:Latinankieliset fraasit
Kromikloridi

Kromikloridi eli kromi(III)kloridi (CrCl3) on kromi- ja kloridi-ionien muodostama epäorgaaninen ioniyhdiste. Yhdistettä käytetään muun muassa pigmenttinä ja muiden kromiyhdisteiden valmistamiseen. ==Ominaisuudet== Kromikloridi on kidevedettömänä huoneenlämpötilassa violettia kiteistä ainetta. Lisäksi tunnetaan kidevedellinen heksahydraatti (CrCl3·6H2O), joka on väriltään vihreää. Kidevedetön yhdiste ei liukene veteen, mikäli liuoksessa ei ole mukana pelkistimiä kuten Cr2+-ioneja. Heksahydraatti sen sijaan on veteen liukoista ainetta. Konsentraatiosta riippuen yhdiste muodostaa veden kanssa laimeina violetteja ja väkevinä vihreitä vesiliukoisia kompleksi-ioneja. Kuumennettaessa yhdistettä vedyn läsnä ollessa noin 600 °C:n lämpötilassa muodostuu kromi(II)kloridia. Enemmän kuumennettaessa kromikloridi hapettuu kromi(III)oksidiksi. Kromikloridin kiderakenne muistuttaa alumiinikloridin ja yttriumkloridin rakennetta. Kiderakenteessa alkeiskoppi on kuutiollinen ja rakenteessa kromi- ja kloridi-ionit muodostavat vuorottelevan kerrosrakenteen.Billie J. Page & Gary W. Loar: Chromium Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 30.12.2015Gerd Anger, Jost Halstenberg, Klaus Hochgeschwender, Christoph Scherhag, Ulrich Korallus, Herbert Knopf, Petr Schmidt & Manfred Ohlinger: Chromium Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 30.12.2015 ==Valmistus ja käyttö== Kromikloridia voidaan valmistaa yhdessä rauta(II)kloridin kanssa kuumentamalla kromiittimineraalia tai ferrokromia kloorivirrassa hiilen läsnä ollessa tai kromi(III)oksidin ja kloorin välisellä reaktiolla. Muita tapoja valmistaa yhdistettä on muun muassa kromyylikloridin reaktio kloorin ja hiilimonoksidin kanssa. Kidevedetöntä yhdistettä voidaan valmistaa myös kuumentamalla heksahydraattia tionyylikloridin läsnä ollessa. :Cr2O3 \+ 3C + 3Cl2 → 2CrCl3 \+ 3CO Kromikloridia käytetään pigmenttinä ja valmistettaessa muita kromipigmenttejä. Sitä voidaan käyttää myös tekstiilien käsittelyssä esimerkiksi peittauksessa, katalyyttinä orgaanisen kemian synteeseissä, kromauskylvyissä, elektrolyyttinä aurinkokennoissa ja hyvin puhtaan kromin valmistukseen. ==Lähteet== Luokka:Kloridit Luokka:Kromiyhdisteet